**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/1187-4/2024.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2024. október 21-én 10.00 órakor** megtartott **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

 Varga József alpolgármester

 Kiss István

 dr. Temesvári Zsolt képviselők

**Igazoltan távol:** Inhof Tamás képviselő

**Tanácskozási joggal megjelent**:

 dr. Varga Viktória jegyző, jegyzőkönyvvezető

 Szántó Szilvia irodavezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

**Napirend:**

**1) A Balatonfüredi Többcélú Társulás Társulási Megállapodásának módosítása**

*Előterjesztő: Bíró Imre polgármester*

**2) Kötelező felvételt biztosító általános iskolai körzethatárok véleményezése**

*Előterjesztő: Bíró Imre polgármester*

**3) Bursa Hungarica Felsőoktatási Önkormányzati Ösztöndíjrendszer 2025. évi fordulójához történő csatlakozás**

*Előterjesztő: Bíró Imre polgármester*

**NAPIREND TÁRGYALÁSA**

**1) A Balatonfüredi Többcélú Társulás Társulási Megállapodásának módosítása**

*Előterjesztő: Bíró Imre polgármester*

**Bíró Imre polgármester:** A Balatonfüredi Többcélú Társulás Társulási Megállapodását több okból szükséges módosítani, ezeket az előterjesztés tartalmazza. A módosításához a társulásban részt vevő valamennyi önkormányzat képviselő-testületének minősített többséggel történő jóváhagyása szükséges. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

**70/2024. (X.21.) Bsz. ÖNKORMÁNYZATI HATÁROZAT**

Balatonszepezd Község Önkormányzatának Képviselő-testülete a Balatonfüredi Többcélú Társulás Társulási Megállapodásának módosítását jóváhagyja.

Határidő: azonnal

Felelős: jegyző

**2) Kötelező felvételt biztosító általános iskolai körzethatárok véleményezése**

*Előterjesztő: Bíró Imre polgármester*

**Bíró Imre polgármester:** Minden évben visszatérő napirend, az előző évekhez képest nincs változás. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal**

**– egyhangúlag– az alábbi határozatot hozza:**

**71/2024. (X.21.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a Balatonfüredi Tankerületi Központ által összeállított, Balatonszepezd község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2025/2026.) tanévre vonatkozóan nem tartja szükségesnek.

A Zánkai Közös Önkormányzati Hivatal Jegyzőjének nyilvántartásában Balatonszepezd településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.

Határidő: azonnal

Felelős: polgármester

**3) Bursa Hungarica Felsőoktatási Önkormányzati Ösztöndíjrendszer 2025. évi fordulójához történő csatlakozás**

*Előterjesztő: Bíró Imre polgármester*

**Bíró Imre polgármester:** Javasolja, hogy idén is csatlakozzanak az ösztöndíjprogramhoz. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **4 igen szavazattal**

**– egyhangúlag – az alábbi határozatot hozza:**

**72/2024. (X.21.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a 2025. évre csatlakozik a Bursa Hungarica Felsőoktatási Önkormányzati Ösztöndíjpályázathoz.

Felhatalmazza a polgármestert a csatlakozásról, valamint az elektronikus adatbázis használatáról szóló Nyilatkozat aláírására és a pályázati kiírás közzétételére.

Határidő: 2024. október 30.

Felelős: polgármester

Több napirendi pont nem lévén Bíró Imre polgármester megköszöni a nyilvános ülésen való részvételt, és azt 10.12 órakor bezárja.

K. m. f.

 **Bíró Imre dr. Varga Viktória**

 polgármester jegyző